ร้านที่สองที่ผมจะมารีวิวในวันนี้ เป็นร้านขายอาหารซีฟู๊ดครับ เปิดขายอยู่บนแพเลย และบนเรือที่เผาของทะเลนั่นหน้าตาดูหน้าทานแบบสุดๆ
และร้านของกินที่ผมจะมารีวิวในวันนี้คือ

ร้าน ครูติ๋ม ซีฟู๊ด ครับ ^^

ที่ตั้ง : แพขายอาหาร ที่ 6 ของตลาดน้ำตลิ่งชัน
การเดินทาง : จากปากทางเข้าตลาดน้ำตลิ่งชัน เดินเข้ามาจนสุดจะเจอแพ ลงแพแล้วให้เดินไปทางซ้ายเรื่อยๆ จะเจอร้านได้ไม่ยาก

ร้าน ครูติ๋ม ซีฟู๊ด เป็นร้านขายอาหารซีฟู๊ตที่เน้นแบบปิ้งย่าง โดยร้านเค้าจะอยู่บนเรือลำเล็กๆ โดยเราสามารถเลือกเมนูละสั่งขึ้นมากินบนแพได้เลย
ร้านเค้าจะมีของทะเลปิ้ง วางอยู่เต็มเรือไปหมด ดูแล้วให้ความสดใหม่มากๆ และที่ดูจะขายดีที่สุดก็คงจะเป็นปลาช่อนเผาเกลือครับ

เมนูของทะเลปิ้งของทางร้านนั้น จะมีทั้ง กุ้งแม่น้ำ หอยต่างๆ ปู ปลาช่อน เป็นต้น โดยแต่ละอย่างนั้นจะมีความสดใหม่มากๆ
ราคาอาหารต่ออย่างนั้นจะแตกต่างกันออกไป โดยปลาช่อนกับปูนั้นจะอยู่ที่ราวๆ 160-180 บาท ส่วนกุ้งเผาจะแพงสุดคือ 200-400 บาท เป็นต้น

สำหรับในวันนี้ผมสั่ง ปลาช่อนเผาเกลือ มาชิม
รสชาติปลาเผานั้นเผาออกมาได้สุกใหม่ ภายในมีเนื้อแน่นทานง่ายมากๆ ชิมเนื้อปลาแล้วไม่รู้สึกเหม็นคาวเลยแม้แต่น้อย
กินเนื้อปลาคู่กับน้ำจิ้มซีฟู๊ตของทางร้านแล้วเข้ากันได้อย่างดีเยี่ยม น้ำจิ้มไม่เผ็ดมากจนเกินไป ชอบมากๆ

สรุปคะแนนตามความคิดเห็นของผม (เต็ม 5 คะแนน)
รสชาติ : 4  = รสชาติปลาเผาเป็นรสชาติของปลาแท้ๆ มีความสดใหม่ ทานคู่กับอะไรก็อร่อย
บรรยากาศ : 3 = อากาศถ่ายเทดีในระดับหนึ่ง แต่ที่นั่งเล็กไปหน่อย นั่งนานๆแล้วเมื่อยก้น
บริการ 2.5 : บริการธรรมดา
ราคา : 4 = คุ้มค่าครับ เพราะได้ปลาตัวใหญ่ รสชาติ OK ทานได้เรื่อยๆเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 16 / 10 / 55